AUCT บวก 4% นิวไฮรอบ 6 เดือน โบรกฯเชียร์ซื้อเป้า 13 บ. ลุ้นกำไรปีนี้โตแตะ 240 ลบ.
AUCT บวก 4% นิวไฮรอบ 6 เดือน โบรกฯเชียร์ซื้อเป้า 13 บ. ลุ้นกำไรปีนี้โตแตะ 240 ลบ. แถมปันผลยีลด์สูง 4.9%
AUCT บวก 4% นิวไฮรอบ 6 เดือน โบรกฯเชียร์ซื้อเป้า 13 บ. ลุ้นกำไรปีนี้โตแตะ 240 ลบ. แถมปันผลยีลด์สูง 4.9%
20 ธ.ค. 2564

ผู้สื่อข่าวรายงานว่า ราคาหุ้นวันนี้ (20 ธ.ค.64) บริษัท สหการประมูล จำกัด (มหาชน) หรือ AUCT I ณ เวลา 14:50 น.อยู่ที่ที่ระดับ 10.60 บาท บวก 0.40 บาท หรือ 3.92% สูงสุดที่ระดับ 10.90 บาท ต่ำสุดที่ระดับ 10.40 บาท ด้วยมูลค่าการซื้อขาย 148.28 ล้านบาท ราคาหุ้นแรงในรอบ 6 เดือน โดยเทียบตั้งแต่หุ้นยืนที่ระดับ 10.60 บาท เมื่อวันที่ 14 มิ.ย.2564

โดยบริษัทหลักทรัพย์ ทรีนีตี้ จำกัด (มหาชน) ระบุว่า  AUCT แนวโน้มไตรมาส 4/2564 คาดว่ากำไรจะปรับตัวดีขึ้น เมื่อเทียบกับไตรมาสที่ผ่านมา และเทียบกับช่วงเดียวกันของปีก่อน โดยมี 3 ปัจจัยสำคัญ คือ1. การเปิดเมืองทำให้เต็นท์รถเริ่มกลับมาประมูลรถตามปกติ ,2. การกลับมาเปิดประมูลหน้าลานสำหรับสาขาที่สำนักงานใหญ่ และคลอง 8 ปทุมธานี ในช่วงกลางเดือน พ.ย. 2564 และ3. ปัจจัยฤดูกาลที่สถาบันการเงินมักเร่งจบประมูลรถในช่วงปลายปีก่อนเปลี่ยนปีปฏิทิน
โดยคาดรายได้จากการประมูลจะปรับตัวขึ้น ขณะที่ค่าใช้จ่ายอาจปรับขึ้นน้อยกว่า โดยเฉพาะค่าใช้จ่ายในการดำเนินงานที่ปัจจุบันทางบริษัทลงทุนกับสาขาน้อยลง และไปเน้นลงทุนในระบบออนไลน์มากขึ้น
สำหรับกำไรงวด 9 เดือนแรกของปี 2564 อยู่ที่ 174 ล้านบาท ดีขึ้น 7.4% เมื่อเทียบกับช่วงเดียวกันของปีก่อน และคิดเป็นราว 73% ของประมาณการกำไรปี 2564 ที่คาดไว้เท่ากับ 240 ล้านบาท
อย่างไรก็ตาม ยังคงประมาณการกำไรปี 2564-2565 ที่ 240 ล้านบาท เพิ่มขึ้น 5% เมื่อเทียบกับช่วงเดียวกันของปีก่อน และ 264 ล้านบาท เพิ่มขึ้น 10% เมื่อเทียบกับช่วงเดียวกันของปีก่อน ตามลำดับ แต่ปรับไปใช้ราคาเป้าหมายปี 2565 ที่ 13 บาท จากราคาเป้าหมายปี 2564 ที่ 12 บาท อิงวิธี DCF (WACC = 7.5%, G = 3%) ราคาหุ้นปัจจุบันยังฟื้นตัวไม่มาก เมื่อเทียบกับผลประกอบการที่มีแนวโน้มการฟื้นตัวดีขึ้น ตามลำดับ นอกจากนี้ ยังคาดปันผลจูงใจราว 4.4-4.9% จึงยังคงคำแนะนำ “ซื้อ”